**Pepe Julian Onziema** (s. 30. marraskuuta 1980) on ugandalainen ihmisoikeus- ja HLBT-aktivisti.

Tausta ja yksityiselämä
-----------------------

Onziema tuli ulos kaapista ulos 1990-luvulla. Hän on kertonut, että tuon ajan Ugandassa tällainen oli vaarallista ja hän ei tiennyt, missä olisi turvassa.

Onziema asuu Kampalassa. Seksuaaliselta suuntautumiseltaan Onziema on lesbo.. Lisäksi hän on transmies. Kohtaamastaan vihasta huolimatta Onziema on sanonut, että hänen perheensä tukee häntä. Lisäksi hän on kertonut olevansa ylpeä ugandalaisista juuristaan ja kotimaastaan.

Onziema tunnetaan myös arvonimellä *Opimva* ("päälliköiden poika").

Ura aktivistina
---------------

Onziema aloitti työnsä ihmisoikeuksien parissa vuonna 2003. Lukuisten julkisten TV- ja sanomalehtiesiintymiensä takia hän kertoo joutuneensa silmätikuksi.. 

Onziemaa oli vuonna 2012 Simon Kaggwa Njalan juontaman *Morning Breeze* -aamuohjelman haastateltavana, jossa oli tarkoitus keskustella sateenkaarivähemmistön tilanteesta Ugandassa. Haastattelu keskeytyi, kun pastori Martin Ssempa tunkeutui studioon mukanaan muovipussillinen vihanneksia, joiden hän väitti olevan homoseksuaalien käyttämiä seksileluja. Hän pyrki mustamaalaamaan Onziemaa toteamalla, että seksuaalivähemmistöt eivät voi saada lapsia ja että HLBT-järjestöillä on suuret määrät amerikkalaista rahaa, jota käytetään Ssempan ahdisteluun oikeustoimin. Lisäksi Ssempa huusi sekä Onzieman että Njalan päälle.. Haastettelu ladattiin YouTubeen, josta siitä muodostui meemi (ns. "Why Are You Gay?").

Vuonna 2014 Onziema oli John Oliverin juontaman Last Week Tonight -ohjelman vieraana, jossa hän antoi haastattelun ja käsiteltiin seksuaali- ja sukupuolivähemmistöjen asemaa Ugandassa. Haastattelussa hän kertoi mm. että homoseksuaalisuus ei ole tullut Afrikkaan länsimaalaisten mukana, kuten monet afrikkalaiset poliittiset johtajat ovat sanoneet. Sen sijaan homofobia on länsimaalaisten tuoma asia, joka levisi lähestyssaarnaajien mukana..

Onzieman haastattelun aikaan Ugandassa valmisteltiin lakia, jolla homoseksuaalisista teoista langetettaisiin kuolemantuomio. Onziema oli mukana tekemässä kannetta lakialoitetta vastaan, mutta itse laki kaatui lopulta muotoseikkaan, eikä se siksi mennyt läpi. Helmikuussa samana vuonna (2014) ugandalainen lehti julkaisi "top 200 gays" listan, jota Onziema piti lähinnä pelottelutaktiikkana.

Lähteet
-------

1. 1 2  Pepe Julian Onziema *NBJC Ubuntu*.  30.11.2017. Viitattu 27.8.2021. (englanniksi)
2. 1 2 3  Bambury, Brent: Ugandan LGBT activist says threats and violence won't stop the fight for civil rights  4.10.2019. CBC. Viitattu 27.8.2021. (englanniksi)
3. ↑  Gordon, Glenna: Breaking News, Analysis, Politics, Blogs, News Photos, Video, Tech Reviews *Time*.  8.3.2010. Viitattu 27.8.2021. (englanniksi)
4. 1 2  Criminalization on Grounds of Sexual Orientation and Gender Identity in Africa (pdf)  2021. Amnesty International.  Arkistoitu 13.4.2018. Viitattu 27.8.2021. (englanniksi)
5. 1 2  Pepe Julian Onziema Interview Pt. II (Web Exclusive): Last Week Tonight with John Oliver (HBO)  30.6.2014. LastWeekTonight. Viitattu 27.8.2021. (englanniksi)
6. ↑  WATCH Ugandan Trans Man Calls Antigay Reverend Ssempa Hooligan *www.advocate.com*.  18.12.2012. Viitattu 27.8.2021. (englanniksi)
7. ↑  Morning Breeze Homosexuality Debate 18th Dec NBS TV  20.12.2012. Swalz. Viitattu 27.8.2021. (englanniksi)
8. ↑  Desmond, Vincent: My Problem With The Why Are You Gay? Meme *Medium*.  25.4.2020. Viitattu 27.8.2021. (englanniksi)
9. ↑  Why Are You Gay? *Know Your Meme*. Viitattu 27.8.2021.
10. ↑  Muhumuza, Rodney: Ugandan newspaper prints list of ’200 top’ gays *AP News*.  25.2.2014. Viitattu 27.8.2021. (englanniksi)